Kyynärlampi
Lammen pituus on 350 metriä, leveys 250 metriä ja sen pinta-ala on 6 hehtaaria. Se sijaitsee Sipsiönjoen reitin pohjoispuolella ja Ohistonlammen ja Silmikkeenvuoren välissä olevassa painanteessa. Siihen laskee kaksi metsäojaa ja sen laskuoja lähtee lammen eteläpäästä ja laskee 100 metrin päässä Myllylampeen. Laskuoja alittaa matkallaan yhdystien 2764. Rantaviivan pituus on 950 metriä ja sen ympäristössä sijaitsee kolme maatilaa. Rannalle on rakennettu kolme vapaa-ajan asuntoa, joille johtaa tiet yhdystieltä 2764. Silmikkeenvuori kohoaa noin 30 metriä vedenpinnan yläpuolelle.
Pääjärvi (Loppi)
Järven pinta-ala on 119 hehtaaria ja sen pituus on 4,9 kilometriä ja leveys 1,5 kilometriä. Järviallas jakantuu kolmeen pääalueeseen. Läntisin osa erottuu muusta järvestä Kynnyharjun ylittäessä järven. Vesi vaihtuu altaiden välillä vain harjussa olevan uoman kautta. Järven keskiosaa ja itäosaa erottaa Kiilinsaari niminen niemi, jonka eteläinen salmi yhdistää altaat toisiinsa.